Petition to the Prefect
Material: papyrus
Place: Arsinoites
Categories: Eingabe an den Präfekten
Beschwerde eines Pächters
Vertreibung von Pachtgrund
Erpressung
Bearbeitungsvermerke
Λουκίωι Οὐαλερίωι Πρόκλωι ἐπάρχωι Αἰγύπτου 
παρὰ Πτολ[ε]μαίου Διοδώρου τοῦ καὶ Διοσκόρου τῶν ἀπὸ τοῦ Ἀρσινοείτου νομοῦ. τῆς 
ἐμφύτου σ[ο]υ, ἡγεμὼν κύριε, εὐεργεσίας εἰς πάντας φθανούσης καὐτὸς τυχεῖν δέομαι. 
εἶδός τί ἐστιν ἐν τῷ νομῷ ἐν ἀριθμῷ ἀνδρῶν οἳ καλοῦνται ναυτοκολυμβηταί, 
οὗτοι δημ[ό]σιοι ὄντες καὶ τῇ τῶν ὑδάτων διοικήσει ὑπηρετοῦντες προσμένοντάς τε 
τοῖς κατ[ὰ] καιρὸν αἰγιαλοφύλαξι καὶ κατασπορεῦσι, διὸ καὶ ἀφίονται παντὸς ἐπικεφαλείου 
καὶ πάσης λειτουργίας ἔτι δὲ καὶ ἐκ τοῦ δημοσίου σιτοῦνται καθʼ ὃ οὐκ ἐξὸν αὐτοῖς κα
θόλου ἑτ[έ]ρᾳ τινὶ πραγματείᾳ παρενχειρεῖν. τούτων εἷς τις Ἰσίδωρος Μαρεῖ ἀνὴρ 
πάνυ το[λ]μήις καὶ αὐθάδης τῷ τρόπῳ διʼ ὑποβλήτων νοθεύων τὰς κυριακὰς μισ
θώσεις χάριν τοῦ διασειν καὶ ἀργυρίζεσθαι καθʼ ὃ καὶ ἀποδείξω ἐπὶ τοῦ ῥητοῦ 
ἐπῆλθον κἀμοὶ διʼ ἑνὸς τῶν ὑποβλήτων Ἀμμωνίου τινὸς ἐπικαλουμένου Καβοι 
ἀνδρὸς ἐπιμέμπτου καὶ διὰ τὸ ἀκόσμου βιοῖν προγραφέντος τυγχάνοντι οὐσιακῷ 
μισθωτῇ καὶ ἱκανοὺς φόρους διαγράφοντι εἰς τὸν κυριακὸν λόγον καὶ πρὸς τὴν 
μίσθωσιν ἱκανὰ ὑπαλλάξαντι οὐκ ἐῶν προσευκαιρεῖν τῇ μισθώσει ἀλλὰ καὶ 
τοῦ οἴκ[ου] ἐκκλείων καὶ ὕβρις παρέχων μέχρι καὶ διέσισέν με ἀργύριον. ὅθεν ἐπὶ 
σὲ τὸν πάντων ἀντιλήμπτορα κατέφυγον καὶ ἀξιῶ ἐπιδὴ ἐπὶ τοῦ παρόντος 
παρῃτήσω τὴν εἰς τὸν νομὸν εἴσοδον κελεῦσαι γραφῆναι τῷ τῆς Θεμίστου καὶ 
Πολέμωνος στρατηγῷ διακοῦσαί μου πρὸς αὐτ[ὸ]ν διὰ τὸ τὰς ἀποδείξεις δύνασ
θαί με ἐπὶ τῶν τόπων παραστῆσαι ὑπὲρ τοῦ ὑβρίσθαι καὶ διασεσεῖσθαι ἵνα 
δυνηθῶ ἐν τοῖς εὐτυχεστάτοις τοῦ μεγίστου Αὐτοκράτορος καιροῖς καὶ ἐν τῇ 
ἐπαφρο[δ]είτῳ σου ἡγεμονίᾳ ἀνεπηρεάστως ἐν τῇ ἰδίᾳ διαζῆν καὶ 
ὦ βεβο[η]θημένος. διευτύχει. 
 Πτολεμα[ῖο]ς Διοδώρου ἐπιδέδωκα καθὼς πρόκιται. 
 ὁ στρατηγὸς τοῦ νομοῦ τὰ δέοντα 
ποιήσει.  ἀπόδως.